અગાઉ રાજસ્થાન રોયલ્સે ટોસ જીતી પ્રથમ ફિલ્ડીંગ કરવાનો નિર્ણય લીધો હતો. બેટિંગમાં ઉતરેલી KKRએ મેચના બીજા જ બોલે સુનીલ નારાયણ (4)ની વિકેટ ગુમાવી હતી. બાદમાં ત્રીજા ક્રમે આવેલો રોબિન ઉથપ્પા અને ચોથા ક્રમનો બેટ્સમેન નીતિશ રાણા 3-3 રન બનાવી આઉટ થતા કોલકાતાનો સ્કોર 3 વિકેટે 24 રન થઈ ગયો હતો. IPLમાં અત્યાર સુધી દરેક વખતે ટીમને મુશ્કેલ પરિસ્થિતિઓમાંથી બહાર કાઢનારા કેપ્ટન દિનેશ કાર્તિકે ફરી એકવાર બાજી સંભાળતા 52 રનની શાનદાર ઈનિંગ રમી હતી. બીજા છેડે તેને સાથ આપતા શુભમન ગિલે 28 રનની ઉપયોગી ઈનિંગ રમી હતી. ડેથ ઓવર્સમાં આન્દ્રે રસેલે વિસ્ફોટક 49 રનની ઈનિંગ રમતા કોલકાતાએ 20 ઓવરના 7 વિકેટે 169 રનનો સ્કોર બનાવ્યો હતો.